
1. Uvodna izjava 


PPF grupa je veoma raznovrsna investiciona grupa, kako u pogledu geografskog prisustva, tako i 
njenih sektora. Uprkos ovoj značajnoj raznolikosti, PPF grupa je jedinstvena u pogledu poštovanja 
pravnih propisa, međunarodnih ugovora, etičkih pravila, morala i korektnog komercijalnog ponašanja. 


Svrha ovog kodeksa etike (Etički kodeks) jeste da identifikuje suštinska pravila koja PPF grupa poštuje 
u obavljanju svojih svakodnevnih aktivnosti i da uspostavi odgovarajuće obaveze PPF grupe i njenih 
saradnika prema njima. Etički kodeks takođe utvrđuje okvire u okviru kojih će se tumačiti svi drugi 
interni propisi Kompanije i PPF grupe. 


PPF grupa i svi njeni saradnici se, bez izuzetka, pridržavaju Etičkog kodeksa. Etički kodeks sadrži 
suštinske principe i vrednosti kojih se PPF grupa pridržava i koje namerava da poštuje u budućnosti, 
koji predstavljaju obavezujući vodič i okvir za PPF grupu i njene saradnike. PPF grupa obezbeđuje 
poštovanje pravila i principa ugrađenih u ovaj Etički kodeks i ne toleriše njihovo nepoštovanje od 
strane PPF grupe ili saradnika. 


Etički kodeks čini deo Korporativnog programa poštovanja propisa koji je PPF grupa usvojila s 
obzirom na njen interes da poštuje pravne propise, međunarodne ugovore, etička pravila, moral i 
korektne komercijalne prakse. Korporativni program poštovanja pravila PPF grupe ne samo da 
definise suštinske principe i kodeks ponašanja za PPF grupu i njene saradnike, već dozvoljava i 
proveru poštovanja pravila koje je postavila PPF grupa, kao i ispravku nepravilnosti ili bilo kojih 
pogrešnih ili prekršajnih postupaka. 


Lista pravila iz Etičkog kodeksa nije i ne može biti potpuna. U pitanjima, situacijama i odnosima koji 
nisu izričito regulisani Etičkim kodeksom, PPF grupa i njeni saradnici ponašaju se i postupaju u skladu 
s principima i ciljevima Etičkog kodeksa, pravnim propisima, međunarodnim ugovorima, etičkim 
pravilima, moralom i korektnim komercijalnim praksama kako bi sačuvali i dalje razvijali dobro ime i 
reputaciju PPF grupe. 


2. Definicije 


U tekstu ovog Etičkog kodeksa koriste se sledeći termini sa navedenim značenjima: 


Korporativni program poštovanja pravila — sistem kontrolnih mehanizama čija je svrha sprečavanje 
nezakonitog i/ili neetičkog ponašanja PPF grupe i njenih saradnika; 


Korporativni program internih istraga poštovanja pravila — Alat koji Korporativni program za 
poštovanje pravila koristi za istrage podnesaka u vezi s poštovanjem ili nepoštovanjem ovog Etičkog 
kodeksa i svih internih politika, pravila, zakona i propisa. 


Etički imejl — imejl uveden u svrhu prijema podnesaka, kako je detaljno opisano u sledećem 
poglavlju; 


Glavni CC sektor — pravni sektor kompanije PPF, koji je nadležan da prima i procenjuje podneske; 


CC sektor — sektor relevantne Kompanije, (obično pravni sektor ili sektor za poštovanje korporativnih 
pravila) nadležan za prihvatanje i procenu podnesaka koji se odnose na relevantnu Kompaniju ili 
drugu relevantnu kompaniju u slučajevima kada relevantna Kompanija aktivnosti CC sektora ne 
sprovode sopstvenim resursima; 


Podnesak – nalaz, žalba ili prijava koji se odnosi na poštovanje ili kršenje ovog Etičkog kodeksa i svih 
drugih internih propisa PPF grupe i generalno primenjivih pravnih propisa; 


Saradnik — svaki pojedinac koji je direktno zaposlen u PPF grupi ili koji u okviru aktivnosti postupa u 
ime ili u korist PPF grupe, uključujući članove obaveznih upravnih tela, menadžere i spoljne 
konsultante; 


Pravni sektor PPF-a — pravni sektor kompanije PPF a.s., kompetentan da obavlja postupke u okviru 
Korporativnog sistema poštovanja pravila i Korporativnog procesa internih istraga poštovanja pravila; 


Relevantne kompanije — kompanije PPF grupe koje su izričito navedene u Listi relevantnih 
kompanija a pojam ,Relevantna kompanija“ odnosi se na svaku od njih (Yettel nije Relevantna 
kompanija); 

Sankcije — restriktivne mere i druge medunarodne запкаје: а) и delokrugu njihovih primena па 
članove PPF grupe, njene saradnike ili njihove aktivnosti u skladu sa lokalnim pravnim postupkom koji 
reguliše takve članove, saradnike i njihove aktivnosti, b) u okviru ugovorno obavezujućih sporazuma; 


Lista relevantnih kompanija — lista relevantnih kompanija koja se redovno ažurira i objavljuje na veb- 
sajtu www.ppf.eu; 


PPF grupa — Kompanija i lica koje Kompanija kontroliše pojedinačno i zbirno, u okviru odredbe 
Odeljka 74 Zakona br. 90/2012 Coll., o Poslovnim korporacijama, kako je dopunjen; 


Kompanija — kompanija PPF grupe N.V., sa svojim registrovanim kancelarijama na adresi 
Strawinskylaan 933, 1077 XX Amsterdam, registrovana u Privrednom registru Privredne komore 
Amsterdama, registarski broj 33264887; 


Mito — svaki postupak primanja ili davanja nezakonite koristi, nekorektnog postupanja ili postupanja 
bez zakonske osnove, bez obzira na formu ili način davanja takve koristi ili takvog postupanja. 


Menadžer — lice koje na individualnom nivou rukovođenja ima pravo da definiše i zadaje podređenim 
saradnicima radne zadatke, organizuje, rukovodi i vrši inspekciju njihovog rada i da im za te svrhe daje 
obavezujuća uputstva; 


3. Poštovanje suštinskih vrednosti PPF grupe 


PPF grupa strogo pazi da se u svim oblastima njenog rada i u svim njenim aktivnostima u odnosima 
sa bilo kojim trećim stranama i organima vlasti, kao i odnosima sa svojim saradnicima, strogo poštuju 
zakonski propisi i međunarodni ugovori. 


PPF grupa uvažava nacionalni zakonski poredak zemalja u kojima posluje i u kojima njene kompanije i 
saradnici obavljaju svoje aktivnosti ili teritorija koje mogu biti pogođene ili pod uticajem aktivnosti ili 
ponašanja PPF grupe. 


PPF grupa i saradnici obavezni su da se u svim svojim postupcima u ime PPF grupe, u njenim 
aktivnostima ili aktivnostima u njenu korist, pridržavaju relevantnih zakonskih propisa i standarda i da 
svojim ponašanjem predstavljaju PPF grupu, i to tako da očuvaju njeno dobro ime i reputaciju, ne 
dajući razloga za bilo kakve sumnje u pogledu njenih aktivnosti. Isto tako, u okviru svojih privatnih 
aktivnosti, saradnici će postupati samo i isključivo u skladu sa vrednostima i pravilima Etičkog kodeksa 
kako njihovi postupci ne bi naneli nikakvu štetu PPF grupi, njenom dobrom imenu i reputaciji. 


PPF grupa strogo osuđuje i odbacuje bilo kakve deliktne postupke. PPF grupa i njeni saradnici u 
obavezi su da se uzdrže od bilo kakvih postupaka ili aktivnosti koje bi se mogle smatrati prekršajnim iz 
perspektive javnih propisa - kao administrativan prestup ili prekršaj, i imaju obavezu da se uzdrže od 
bilo kakvih postupaka koji podrazumevaju krivično gonjenje na osnovu standarda krivičnog prava, a 
time i od bilo kakvog krivičnog dela. 


U slučaju bilo kakve sumnje u pogledu primene zakonskih propisa na njihove postupke/aktivnosti 
saradnici su u obavezi da po ovom pitanju konsultuju svoje menadžere, pravni sektor ili sektor 
poštovanja pravila relevantne kompanije (ukoliko je takav sektor ustanovljen), pravni sektor ili sektor 
poštovanja pravila Yettela ili pravni sektor PPF grupe, uvek u skladu sa internim propisima određenim 
kao Korporativne interne istrage poštovanja propisa. Kako bi saradnici posedovali znanje 
Korporativnog programa poštovanja pravila i u kako bi se sprečilo njihovo činjenje bilo kakvih deliktnih 
postupaka, saradnici će redovno pohađati treninge. 


Da bi obezbedila efektivnu inspekciju poštovanja Etičkog kodeksa, uveden je jednostavan sistem koji 
saradnicima i trećim stranama omogućava da podnesu prijave; ukoliko podnosilac tako želi, prijava 
može biti podneta i anonimno. PPF grupa obrađuje prijave bez obzira na to ko je podnosilac i 
nezavisno od načina na koji su podneti. PPF grupa neće ni na koji način sankcionisati podnošenje 
podnesaka. Međutim, PPF grupa neće tolerisati namerno materijalno lažne ili šikanirajuće prijave. 


Podnesak prvenstveno može biti podnet u relevantnoj kompaniji, i to na sledeće načine: 


• Putem lične prijave, upućene saradniku CC sektora, 
• ршет imejla za etiku relevantne kompanije, navedenom па veb sajtu relevantne kompanije i, 
ukoliko je uspostavljen, na njenom intranetu. 


Za Yettel podnesak mora biti podnet na e-mejl adresu: complianceQyettel.rs . 

U slučaju opravdanih razloga ili u slučaju da nije moguće podneti podnesak putem relevantne 
kompanije, podnesak može biti podnet na nivou PPF Grupe, putem adrese dostupne na www.ppf.eu. 


Ukoliko saradnik otkrije ili ima sumnje da u okviru aktivnosti PPF grupe, u njeno ime ili u njenu korist, 
neko lice ima nameru da preduzme ili je već preduzelo bilo koje delo koje je u sukobu sa ovim Etičkim 
kodeksom, a posebno ako ima karakter delikta, to jest krivičnog prekršaja, saradnik je dužan da 
pomenutu činjenicu saopšti bilo kojim od gore navedenih načina bez nepotrebnog odlaganja. 
Ispunjavajući tu obavezu, saradnik obezbeđuje da se ne krše zakonski propisi koji se odnose na dato 
pitanje, to jest propisi koji se odnose na zaštitu poverljivih, tajnih i sličnih informacija. 


Procedura koja se primenjuje na internu obradu podnesaka detaljno je regulisana internim propisima 
koji se odnose na Korporativne interne istrage poštovanja pravila, usvojenu na nivou PPF grupe ili na 
nivou relevantne kompanije. 


4. Suštinski principi odnosa PPF grupe i trećih strana 


Odnosima sa trećim stranama smatraju se prvenstveno, međutim ne i isključivo, odnosi između PPF 
grupe i državnih institucija, poslovnih partnera, dobavljača, klijenata, medija i javnosti — to jest svaki 
odnos koji uključuje PPF grupu ili saradnike u ime PPF grupe, u okviru njenih aktivnosti ili u njenu 
korist, koji takođe utiče na bilo koju treću stranu. Za svrhe Etičkog kodeksa, termin korisnik takođe 
obuhvata potencijalne korisnike. 


PPF Grupa ne toleriše i strogo odbacuje nameštanje bilo kakvih rezultata ekonomskog upravljanja 
kompanijom, prezentovanih u bilo koju svrhu. 


4.1 Odnosi sa državnim institucijama 


PPF grupa sarađuje sa državnim institucijama korektno i otvoreno. PPF grupa poštuje nezavisnost i 
nepristrasnost državnih institucija. 


PPF grupa i njeni saradnici nikada i ni pod kojim uslovima ne nastoje da nezakonito utiču na odluke i 
procedure državnih institucija. Svako potencijalno nastojanje u tom smislu apsolutno se odbacuje i 
PPF grupa ga neće tolerisati. 


PPF grupa poštuje važeće zakonske odluke i obavezujuća uputstva državnih institucija i dosledno ih 
primenjuje. 


PPF grupa i njeni saradnici imaju obavezu da izbegavaju sve postupke ili aktivnosti koje bi mogle da 
pobude sumnju u karakter uzajamnih odnosa sa licima koja postupaju u ime državnih institucija, to jest 
u situacijama u kojima pomenuti zvaničnici odlučuju o ugovorima nabavke državnih institucija. 


PPF grupa i njeni saradnici imaju obavezu da sarađuju sa državnim institucijama u skladu sa 
odgovarajućim zakonima. Na osnovu ove saradnje, PPF grupa i njeni saradnici državnim institucijama 
pružaju precizne, istinite i ažurne informacije i prateća dokumenta koja su potrebna za njihovo 
odlučivanje ili proceduru. 


4.2 Poslovni odnosi i aktivnosti PPF grupe 


Interes PPF grupe je da se tržišta na kojima PPF grupa posluje razvijaju na slobodan i neometan 
način i da se u okviru svojih poslovnih aktivnosti Grupa pridržava svih zakonskih propisa koji se 
odražavaju na njeno poslovanje. 


U odnosima sa dobavljačima, poslovnim partnerima i klijentima, PPF grupa i saradnici uvek strogo 
poštuju relevantne zakonske propise. 


U odnosima sa dobavljačima, poslovnim partnerima i klijentima, PPF grupa i njeni saradnici, u okviru 
poslovnih i marketinških aktivnosti, navode samo istinite i neiskrivljene informacije. Saradnici posebno 
imaju obavezu da navode istinite informacije o učinku i rezultatima koje postiže PPF grupa i 
informacijama o činjenicama relevantnim za odluke dobavljača ili poslovnih partnera PPF grupe, kao i 
da ne prikrivaju nikakve odlučujuće okolnosti. Odredbe člana 4.6 (Otkrivanje informacija) i člana 7.1 
(Zaštita poverljivih i tajnih informacija) ne idu na štetu prethodne rečenice. 

Pre obavljanja bilo koje transakcije, relevantni saradnici imaju obavezu da saznaju sve relevantne 
гакопзке propise (а posebno ако je и pitanju neka medunarodna transakcija) i da pomenute propise 
poštuju и poslovanju PPF grupe. Pre obavljanja neke transakcije, relevantni saradnici obavezni su da, 
u okviru svojih mogućnosti, pribave uveravanja da poslovni partner nije uključen ni u kakvu nezakonitu 
aktivnost, da su resursi tog poslovnog partnera legalni i da zatvaranje transakcije nije suprotno 
odredbama člana 4.5 (Restriktivne mere i druge međunarodne sankcije). 


Saradnici pribavljaju informacije o konkurenciji i klijentima samo na način koji je u skladu sa zakonskim 
propisima i iz legalnih izvora. U okviru svojih delatnosti, PPF grupa i saradnici nikada svesno ne 
navode netačne ili iskrivljene informacije o konkurenciji, njenim proizvodima i uslugama. 


Saradnicima je zabranjeno da sklapaju sporazume sa konkurencijom, bilo usmene, pisane, bilo one 
koji im se mogu pripisati, formalne ili neformalne, u odnosu na bilo koji aspekt konkurencije, to jest u 
vezi sa cenama, uslovima prodaje, asortimanom proizvoda, preferencijalnim uslovima isporuke robe ili 
pružanja usluga, ili bilo koji dogovor koji može imati zabranjeni uticaj na konkurenciju. Saradnici su u 
obavezi da izbegavaju sve postupke koji bi se mogli oceniti kao pokušaj PPF grupe da zadobije 
neopravdanu prednost u dodeljivanju javnih ugovora na javnim tenderima ili javnoj licitaciji, ili da utiče 
na njihovo odvijanje. 


Sklapanjem ugovornih odnosa sa dobavljačima i poslovnim partnerima PPF grupa i njeni saradnici 
nastoje da u svaku odredbu ugovora uključe obavezu poštovanja najmanje minimalnih standarda 
pravila etike, morala i principa korektnog komercijalnog ponašanja, kao i sankcije, ukoliko ugovorni 
partner pomenutu obavezu prekrši, na primer obavezu nadoknade nanesene štete ili potencijalno 
mogućnost PPF grupe da raskine ugovorni odnos sa dobavljačem i poslovnim partnerom (na osnovu 
obaveštenja o raskidu ili povlačenju iz sporazuma). 


Za tu svrhu, PPF grupa pripremila je standardnu formu ugovorne odredbe čiju upotrebu ohrabruje. 
Standardna forma preporučene ugovorne odredbe čini prilog uz ovaj Etički kodeks. 


Poželjno je da ova standardna forma ugovorne odredbe bude ugrađena, ali ona nije obavezan sadržaj 
uslova ugovora/sporazuma koji PPF grupa sklapa. Od stava druge ugovorne strane zavisi da li će 
pomenuta ugovorna odredba biti ugrađena u neki sporazum. 


4.3 Sprečavanje praksi korupcije 


PPF grupa apsolutno odbacuje svaki čin primanja ili pružanja nezakonite koristi, neovlašćenog 
postupanja bez zakonskih osnova, bez obzira na formu i način davanja takve koristi ili postupanje (u 
daljem tekstu ,mito"). Svako postupanje koje uključuje ili ne uključuje gotovinu, bilo da je direktno ili 
indirektno a čiji je cilj stvaranje profita ili održavanje poslovanja na neki drugi način, osim sopstvenim 
ekonomskim učinkom, uticanje na poslovnu odluku ili odluku druge vrste, kao i/ili dogovaranje 
nekorektne prednosti smatraće se mitom. 


Pre davanja ili primanja poklona ili bilo kog drugog činjenja (npr. plaćanje usluga), saradnici su u 
obavezi da nauče relevantna pravila zakonskih propisa, internih propisa PPF grupe i internih propisa 
poslovnog partnera, ako ih odnosni poslovni partner ima, kao i kulturnih i društvenih konvencija. 


Neovlašćenim činjenjem neće se smatrati primanje ili davanje poklona u skladu sa standardnom 
tržišnom praksom u cilju promocije ili podrške dobrom imenu PPF grupe, ako ono nije povezano s 
nezakonitim ili neetičkim postupanjem i ako karakter, vrednost i učestalost davanja takvog poklona 
nisu neprimereni s obzirom na relevantne okolnosti. Međutim, davanje poklona ili drugo činjenje 
trećem licu čija vrednost premašuje CZK 5.000 (ili ekvivalent te sume u stranoj valuti) uvek mora 
unapred da odobri menadžer relevantnog sektora PPF grupe, a troškovi povezani sa davanjem 
poklona ili drugo činjenje moraju uvek biti evidentirani, uključujući i identitet primaoca, razlog i svrhu 
davanja poklona, i to tako da se relevantna evidencija može proveriti u bilo kom trenutku unazad, a 
okolnosti pruženog poklona ili činjenje unazad razmotriti. 


Saradnik ima obavezu da obavesti relevantnog menadžera o svakom pokušaju treće strane da utiče 
na aktivnosti, stavove ili odluke saradnika u okviru PPF grupe. Saradnik je takođe u obavezi da 
obavesti menadžera saradnika, ili i CC sektor ili i glavni CC sektor da su učinjeni ili mogu biti učinjeni 
postupci, koji po osnovu svog karaktera, predstavljaju dela korupcije. 

4.4 Mere protiv pranja novca 


Pranje novca je proces putem kojeg se krije profit stečen nezakonitim aktivnostima, onemogućava 
pronalaženje izvora takvog profita i vlasnika koji se njime okoristio ili se menja karakter tog profita tako 
da deluje kao zakoniti profit. 


PPF grupa i njeni saradnici strogo se pridržavaju svih zakonskih propisa koji su usmereni protiv pranja 
novca, finansiranja bilo kojih nezakonitih aktivnosti i borbu protiv terorizma i podrške istom. 


PPF grupa sarađuje samo sa klijentima i poslovnim partnerima čiji se poslovni planovi, prema 
saznanjima PPF grupe/saradnika, finansiraju iz legalnih izvora. 


U toku transfera sredstava koje vrši PPF grupa u okviru svojih aktivnosti ili interesa, relevantni 
saradnik ima obavezu da propisno odredi primaoca transfera i svrhu za koju je transfer obezbeđen. 


Svi transferi sredstava koje izvrši PPF grupa u okviru svojih aktivnosti propisno se evidentiraju u 
relevantnoj dokumentaciji. 


U okviru svojih mogućnosti, saradnici su obavezni da potvrde da li su aktivnosti odabranog poslovnog 
partnera legalne i da li sredstva takvog poslovnog partnera potiču iz legalnih izvora. Za tu svrhu, 
saradnici prikupljaju i čuvaju dokumenta i informacije koje se odnose na poslovne partnere i obavljene 
transakcije. 


4.5. Restriktivne mere i druge međunarodne sankcije 


PPF grupa i njeni saradnici pridržavaju se restriktivnih mera i drugih međunarodnih sankcija; a) u 
okviru njihove primene na članice PPF grupe, njene saradnike ili njihove aktivnosti u skladu sa 
lokalnim pravnim poretkom koji reguliše takve članice, saradnike i njihove aktivnosti; i b) u okviru 
ugovorno obavezujućih sporazuma (u daljem tekstu ,sankcije“); 


Kao predostrožnost, PPF Grupa postupa na način tako da sebe, direktno ili indirektno, ne izlaže 
neopravdano riziku kršenja sankcija. 


Relevantne kompanije, preko svojih CC sektora ili na drugi način, uložiće svoje najbolje napore u 
procesu praćenja sankcija i sa njima povezanim rizicima. Relevantne kompanije će usvojiti i primeniti 
mere i procedure u slučaju da su neophodne kako bi se sprečili i izbegli rizici koji se odnose na 
sankcije. 


U slučaju da je saradnik svestan bilo kog rizika koji se odnosi na sankcije ili ima sumnje u vezi s njima, 
čak i ukoliko je u pitanju samo hipotetički rizik, on/ona je u obavezi da o tome obavesti menadžera 
saradnika, ili i CC sektor ili i glavni CC sektor. 


4.6 Otkrivanje informacija 


PPF grupa saopštava informacije čije otkrivanje zahtevaju zakonski propisi, na propisan i blagovremen 
način. Ostale informacije PPF grupa saopštava uz poštovanje principa otvorenosti u meri u kojoj se to 
smatra odgovarajućim u relevantnoj situaciji. PPF grupa uvažava činjenicu da otkrivene informacije 
uvek moraju biti tačne, istinite i potvrđene. 


Samo direktor sektora za odnose sa javnošću PPF grupe komunicira sa medijima u ime PPF grupe; 
za relevanine kompanije mogu da komuniciraju i saradnici relevantnih sektora uspostavljenih za ove 
svrhe na osnovu internih propisa relevantnih kompanija. 


Saradnici nemaju pravo da individualno pružaju medijima bilo koje informacije o PPF grupi, niti da 
takve informacije otkrivaju bilo kojim kanalima komunikacija, uključujući društvene mreže. 


Relevantni saradnik ima obavezu da obavesti menadžera, pravni sektor ili sektor za poštovanje 
korporativnih pravila relevantne kompanije, pravni sektor PPF-a ili neposredno direktora za odnose sa 


javnošću PPF grupe o izjavi za medije bilo kog saradnika, čiji je predmet zahtev za pružanje 
informacija o PPF grupi ili njenim aktivnostima i saradnji s poslovnim partnerima. 

5. Suštinski principi odnosa unutar PPF grupe, odnosi između saradnika 


Odnosima unutar PPF grupe smatraju se odnosi između kompanija PPF grupe, odnosi između PPF 
grupe i njenih saradnika, kao i odnosi između samih saradnika. 


PPF grupa i njeni saradnici poštuju važeće zakonske i interne propise koji utiču na interne odnose u 
PPF grupi i odnose između saradnika. PPF grupa ne dozvoljava nikakav oblik diskriminacije 
saradnika, čak ni u odnosu na dodelu posla i utvrđivanje njegove cene. Svi menadžeri imaju obavezu 
da poštuju te principe u okviru njihovog pristupa saradnicima. 


PPF grupa poštuje privatnost svojih saradnika. 
PPF grupa ne dozvoljava nikakvo uznemiravanje, zastrašivanje, prinudni ili nezakoniti rad. 


Menadžeri imaju obavezu da organizuju propisno upoznavanje i profesionalnu obuku za podređene 
saradnike, što uključuje učešće saradnika u treninzima koje organizuju relevantne kompanije u okviru 
prevencije postupaka i aktivnosti kojima se krše principi i pravila ovog Etičkog kodeksa. 


Saradnici štite i uvažavaju ličnost i privatnost svojih kolega do krajnje mere. Nedopustivo je 
razgovarati sa drugim saradnicima na neprimeren, agresivan ili omalovažavajući način ili ih na bilo koji 
način maltretirati, zastrašivati ili ponižavati, verbalno ili fizički. 


Nedopustivo je stavljati saradnike u nepovoljan položaj na bilo koji način ukoliko su ukazali na kršenje 
radnih, internih ili drugih zakonskih propisa ili ako su uputili podnesak ili bilo koji predlog za 
poboljšanje aktivnosti i procedura PPF grupe. 


6. Bezbednost na radu 


PPF grupa smatra bezbednost na radu i zaštitu zdravlja i zdravstvenu prevenciju saradnika jednim od 
svojih prioriteta. PPF grupa i saradnici obezbeđuju da se u oblasti bezbednosti na radu poštuju svi 
zakonski i interni propisi PPF grupe, kao i da se temeljno sprečavaju šteta i povrede koje kršenje tih 
propisa može prouzrokovati. Menadžeri i saradnici sistematski uklanjaju sve potencijalne rizike u vezi 
sa aktivnostima na radnom mestu. 


PPF grupa usvaja odgovarajuće preventivne, bezbednosne mere kako bi zaštitila zdravlje svojih 
saradnika i ažurira pomenute mere, ukoliko je to potrebno. Za ovu svrhu, PPF grupa, između ostalog, 
organizuje prigodne treninge, prakse i ispite koji se odnose na bezbednost na radu za saradnike. 


Obraćajući dužnu pažnju, PPF grupa prihvata predloge saradnika za povećanje nivoa bezbednosti i 
zaštite zdravlja na radu, obrađuje ih i procenjuje i usvaja relevantne mere u ovoj oblasti, ako su 
opravdane. Svaki saradnik ima pravo da podnese podnesak u skladu sa stavom iznetim gore. 


Ukoliko saradnik ima sumnje da su pravni propisi u oblasti bezbednosti na radu prekršeni ili da postoji 
neposredna pretnja takvog kršenja, saradnik je dužan da o pomenutim činjenicama obavesti 
relevantnog menadžera i/ili sektor pravnih poslova/glavni sektor pravnih poslova. 


7. Zaštita interesa PPF grupe, njenih saradnika, klijenata i poslovnih partnera 


PPF grupa usvaja odgovarajuće mere zaštite svih poverljivih internih informacija PPF grupe i sa 
podacima o saradnicima ili trećim stranama postupa strogo u skladu sa zakonskim propisima i 
međunarodnim ugovorima, uz maksimalnu pažnju i odgovornost, čak i kada su u pitanju bilo kakve 
komunikacije sa trećim stranama. 


PPF grupa čuva poverljivost osetljivih i privatnih podataka o svojim saradnicima, klijentima i poslovnim 
partnerima koje je pribavila u vezi sa svojim aktivnostima. 


PPF grupa usvaja odgovarajuće mere za zaštitu prava PPF grupe koja proističu iz intelektualne 
svojine i poštuje autorska prava. 

7.1 Zastita poverljivih i tajnih informacija 


PPF grupa osigurava пе samo zaštitu osetljivih i poverljivih informacija PPF grupe, već i svih drugih 
informacija o saradnicima, klijentima i poslovnim partnerima. 


Saradnici obezbeđuju da u okviru svojih aktivnosti i tokom razgovora o nekoj poslovnoj transakciji, 
trećoj strani komuniciraju samo one podatke koji se odnose na tu aktivnost ili transakciju i koji su 
neophodni. Saradnici obezbeđuju da obaveza treće strane o čuvanju poverljivosti komuniciranih 
informacija bude deo komunikacije sa trećom stranom ili deo ugovornog odnosa. Saradnici će se 
pobrinuti da se u okviru svojih aktivnosti ne mešaju ni u kakvu komunikaciju koja nije upućena njima. 


Ukoliko saradnik sumnja da su osetljivi ili poverljivi podaci otkriveni ili zloupotrebljeni, ili da postoji 
neposredna pretnja takvog otkrivanja ili Zloupotrebe, saradnik je dužan da o pomenutim činjenicama, 
bez nepotrebnog odlaganja, obavesti relevantnog menadžera i/ili sektor pravnih poslova/ glavni sektor 
pravnih poslova. 


7.2 Zaštita ličnih podataka 


Ličnim podacima smatraju se svi lični podaci saradnika, klijenata, poslovnih partnera ili bilo kojih 
drugih subjekata koje je pribavila PPF grupa. PPF grupa i njeni saradnici temeljno se pridržavaju svih 
propisa koji se odnose na zaštitu ličnih podataka. 


Svaki saradnik je dužan da temeljno štiti sve lične podatke za koje je saznao iz svojih aktivnosti i da ih 
pruža samo licima koja imaju pravo na njih u skladu sa relevantnim zakonskim propisima ili pisanom 
saglasnošću relevantnog lica. 


Ukoliko saradnik ima sumnje da su lični podaci otkriveni ili zloupotrebljeni, ili da postoji neposredna 
pretnja takvog otkrivanja ili zloupotrebe, saradnik je dužan da o pomenutim činjenicama, bez 
nepotrebnog odlaganja, obavesti relevantnog menadžera i/ili sektor pravnih poslova/ glavni sektor 
pravnih poslova. 


7.3 Zaštita intelektualne svojine 


PPF grupa i njeni saradnici temeljno štite prava koja proističu iz intelektualne svojine i poštuju sve 
primenjive zakonske propise i međunarodne ugovore koji se odnose na ovu oblast. 


Svi saradnici imaju obavezu da štite prava intelektualne svojine koja je u vlasništvu PPF grupe. 


Svi saradnici imaju obavezu da poštuju autorska prava drugih subjekata i da uvek obezbede pravo da 
koriste određene radove. 


Ukoliko neki saradnik sumnja da su prava koja proističu iz intelektualne svojine povređena ili mogu biti 
povređena, u obavezi je da o pomenutim činjenicama, bez nepotrebnog odlaganja, obavesti 
relevantnog menadžera i/ili sektor pravnih poslova/ glavni sektor pravnih poslova. 


8. Zaštita životne sredine 


PPF grupa u potpunosti je svesna svoje odgovornosti prema životnoj sredini i strogo se pridržava svih 
primenjivih zakonskih propisa koji regulišu zaštitu životne sredine. 


PPF grupa redovno analizira uticaje svojih aktivnosti na životnu sredinu, usvaja odgovarajuće mere za 
zaštitu životne sredine i redovno ažurira takve mere. 


U svojim aktivnostima PPF grupa svodi na najmanju moguću meru upotrebu toksičnih ili drugih 
opasnih supstanci i materijala i obezbeđuje relevantno upravljanje toksičnim ili opasnim supstancama 
ili materijalima. PPF grupa nastoji da koristi samo one procedure i tehnologiju koje su zdrave za 
životnu sredinu. 


Ukoliko saradnik na radnom mestu registruje događaj koji bi mogao imati negativnog uticaja na životnu 
sredinu, dužan je da o toj činjenici, bez nepotrebnog odlaganja, obavesti relevantnog menadžera i/ili 
sektor pravnih poslova/ glavni sektor pravnih poslova. 

9. Završne odredbe 
Etički kodeks reguliše sve aktivnosti, odluke i korake PPF grupe i njenih saradnika. PPF grupa i njeni 
saradnici obavezni su da poštuju Etički kodeks u punoj meri. 


PPF grupa redovno razmatra i ažurira Etički kodeks, kako bi odrazio tekuće društvene potrebe, 
potrebe PPF grupe i njenih saradnika. 


Standardne forme ugovornih odredbi iz Člana 4.2 Etičkog kodeksa čine dva priloga ovog Etičkog 
kodeksa. 


Ovaj Etički kodeks stupa na snagu 01.03.2022. godine. 
Postojeća formulacija Etičkog kodeksa dostupna je na www.yettel.rs . 

Prilog br. 1 Etičkog kodeksa 


STANDARDNA FORMA UGOVORNE ODREDBE PREMA ČLANU 4.2 
ETIČKOG KODEKSA YETTELA (PPF GRUPE) 

Yettel je usvojio i poštuje interni kompanijski program poštovanja propisa, koji je osmišljen na način da 
se aktivnosti Yettela pridržavaju pravila etike, morala, važećih zakonskih propisa i međunarodnih 


ugovora, uključujući i mere čiji je cilj da se spreči i otkrije njihovo kršenje [(Kompanijski program 
poštovanja propisa). 


[Ugovorni partner] (i svaki pojedinac ili pravni subjekat koji sarađuje s pomenutim Ugovornim 
partnerom i koji se koristi za ispunjavanje obaveza iz ovog ugovora ili u pogledu njegovog zaključenja i 
realizacije, to jest zaposleni, predstavnici ili spoljni saradnici, u daljem tekstu nazvani Podizvođači) 
sam poštuje i pridržava se, i obezbeđuje da njegovi Podizvođači poštuju i pridržavaju se važećih 
zakonskih propisa, uključujući međunarodne ugovore, suštinske moralne i etičke principe. [Ugovorni 
partner] odbacuje sve deliktne postupke i uzdržava se od činjenja istih. Naime, [Ugovorni partner] 
neće dozvoliti, odobriti niti dopustiti bilo koji direktan ili indirektan postupak koji bi imao za rezultat 
kršenje bilo kog važećeg zakonskog propisa koji se odnosi na mito ili korupciju od strane [Ugovornog 
partnera] ili bilo kog od njegovih zaposlenih, predstavnika ili Podizvođača. Ova obaveza se, međutim 
ne i isključivo, takođe odnosi na svaki nezakoniti uticaj, nezakonitu isplatu/isplate bez pravnog osnova 
ili obezbeđivanje takvog svojstva javnim službenicima, predstavnicima javnih vlasti, porodicama ili 
bliskim prijateljima. Ukoliko [Ugovorni partner] postupa za Yettel ili u njegovo ime, [Ugovorni partner] 
če dokazati da poštuje sve gore navedene principe i obezbediti da njegovi zaposleni i Podizvodačii, 
kroz aktivnosti treninga i nadgledanja, budu svesni i postupaju u skladu sa gore iznetim principima, i 
obezbediti, prvenstveno kroz aktivnosti treninga i nadgledanja, da njegovi zaposleni i Podizvođači 
budu svesni iznetih principa i postupaju u skladu sa njima. 


Yettel i PPF Grupa i/ili njihove ovlašćene treće strane, imaju pravo da nadgledaju i procenjuju 
usaglašenost [Ugovornog partnera] i Podizvodača sa važećim pravnim propisima i principima Etičkog 
kodeksa, obavljanjem planiranih ili nenajavljenih inspekcija na licu mesta. Takve inspekcije mogu 
uključivati obavljanje razgovora i pregled relevantnih podataka i dokumenata, i mogu biti obavljene ili u 
prostorijama [Ugovornog partnera] и! na drugoj lokaciji gde se obavlja rad za ili u ime [Ugovornog 
partnera]. [Ugovorni partner] će sarađivati u inspekciji. Inspekcije će se obavljati uz dužno uvažavanje 
svih legitimnih preokupacija [Ugovornog partnera| u pogledu poslovnih tajni i ometanja poslovanja. 

Prilog br. 2 Etičkog kodeksa 


DOPUNSKA KLAUZULA U VEZI SA SANKCIJAMA - STANDARDNA 
FORMA UGOVORNE ODREDBE PREMA ČLANU 4.2 ETIČKOG 
KODEKSA YETTELA (PPF GRUPE) 

[Ugovorni partner] se obavezuje da niti on/ona niti njegova/njena Povezana lica, za svoj račun ili u 
svoje ime, direktno ili indirektno neće: 


(a) postupati na način koji je u suprotnosti sa Sankcijama ili kojim se krše Запксје; ili 

(b) postati Lice pod restriktivnim merama; 

(c) na direktan ili indirektan način koristiti bilo koji prihod, ili dati na zajam, kao doprinos ili na 
bilo koji drugi način staviti na raspolaganje takav prihod bilo kojem zavisnom preduzeću, 
zajedničkom ulaganju ili drugom licu: 

(i) u svrhu finansiranja bilo koje aktivnosti ili poslovanja Lica pod restriktivnim merama ili 
na bilo kojoj Teritoriji pod sankcijama; ili 
(i) и suprotnosti sa Sankcijama nametnutim od strane bilo kog lica; 

(e) drugoj Ugovornoj strani niti njenim Povezanim licima dati kao doprinos, na zajam ili kao 
ulaganje prihode koji su direktno ili indirektno dobijeni od bilo koje aktivnosti ili transakcije sa 
licem pod restriktivnim merama ili koji bi na neki drugi način doveli do toga da bilo koja 


Open 


Ugovorna strana krši Sankcije. 


[Ugovorni partner] se obavezuje da ni on/ona niti njegova/njena Povezana lica neće za sebe ili u svoje 
ime, direktno ili indirektno: 

(a) prekršiti ili postupati na način koji nije u skladu sa bilo kojim Zakonom o sprečavanju 
korupcije, pravilima ili propisima ili bilo kojim knjigama ili evidencijama u kojima se beleže 
prekršaji koji se na direktan ili indirektan način odnose na primanje mita; 

(b) bez ograničenja opšte prirode stava (a) iz gornjeg teksta, na direktan ili indirektan način: 


(i) 


(iii) 


(iv) 


ponuditi, obećati ili dati finansijsku ili drugu prednost drugom licu sa namerom da 
takva prednost podstakne ili nagradi nepropisno obavljanje relevantne funkcije ili 
aktivnosti ili ako prihvatanje prednosti samo po sebi predstavlja takvu neprimerenost; 
ili 

zatražiti, saglasiti se, ili prihvatiti finansijsku ili drugu prednost, a zauzvrat nameravati 
da podstakne nepropisno postupanje, ili kada zahtev, saglasnost ili prihvatanje same 
prednosti predstavlja nepropisno postupanje, ili kada se prednost isplačuje u vidu 
nagrade za nepropisno postupanje, ili u očekivanju ili kao posledica takvog 
postupanja; ili 

ponuditi, obećati ili dati finansijsku ili drugu prednost državnom činovniku (,Činovnik“) 
ili drugom licu u nameri da utiče na činovnika u vršenju službene dužnosti ili u cilju 
dobijanja ili zadržavanja poslovanje, ili poslovne prednosti, uključujući bez 
ograničenja, davanje ili primanje mita, rabata, isplate, uticaja na plaćanje, provizije ili 
drugih doprinosa ili poklona protivno Zakonima o sprečavanju korupcije; 

propustiti da spreče davanje mita od strane Povezanog lica u cilju dobijanja ili 
zadržavanja poslovanja ili poslovne prednosti. 


[Ugovorni Partner] se obavezuje da: 
(a) obavesti drugu Ugovornu stranu pisanim putem o kršenju stavova odredaba iz gornjeg 
teksta čim postane svestan/svesna takvog kršenja (osim u okolnostima kada o takvom 
kršenju sazna od druge Ugovorne strane); i 
(b) drugoj Ugovornoj strani omogući pristup relevantnoj dokumentaciji u slučaju da radnje koje 
bilo koja Ugovorna strana treba da preduzme zahtevaju prethodno odobrenje od tela 
nadležnog za sankcije usled dejstva Sankcija. 


[Ugovorni partner] se obavezuje da će primenjivati ili zahtevati primenu, bez nerazumnog odlaganja, 
svih korektivnih mera koje druga Ugovorna strana na razuman način zahteva u cilju ispravke kršenja 
odredbi iz gornjeg teksta ili u cilju sprečavanja sličnih budućih kršenja navedenih odredaba. 


U smislu odredbi ovog člana, primenjuju se sledeće posebne definicije: 


»Zakon o sprečavanju korupcije“ znači, u svakom slučaju u meri koja je primenjiva na akcionara i 
svakog člana grupe akcionara (u zavisnosti od slučaja): (i) Zakon Ujedinjenog Kraljevstva o 
sprečavanju korupcije iz 2010. godine; (ii) Zakon SAD protiv podmićivanja u inostranstvu iz 1977. 

godine (sa izmenama i dopunama); (iii) svaki važeći zakon, pravilo ili propis donesen u cilju primene 
Konvencije OECD-a o suzbijanju podmićivanja stranih javnih službenika u međunarodnim poslovnim 
transakcijama, potpisane 17. decembra 1997. godine; i (iv) bilo koji drugi važeći zakon, pravilo ili 
propis sa sličnom svrhom i opsegom u bilo kojoj nadležnosti, uključujući vođenje knjiga i evidencije o 
prekršajima koji se odnose direktno ili indirektno na podmićivanje; 


»Povezano lice" znači svaki entitet, koje kontroliše ili je kontrolisano ili je pod zajedničkom kontrolom 
sa [Ugovornim partnerom]. Kontrola u svrhu ove definicije podrazumeva delimično vlasništvo, direktno 
ili indirektno od 50% ili više prava glasa u odnosnom entitetu. 


»Lice pod restriktivnim merama“ je (i) lice, subjekat, preduzeće, organ vlasti ili drugo telo (uključujući 
državne organe) ili (ii) direktor, službenik, zastupnik, zaposleni, povezani subjekat ili drugo lice koje je 
povezano ili postupa u ime bilo kojeg takvog lica, subjekta, preduzeća, organa vlasti ili drugog tela 
(uključujući državne organe), koje je (a) stavljeno na bilo koji Spisak sankcija ili postaje predmet 
sankcija ili je u vlasništvu takvog lica (najmanje 20% (dvadeset posto) ili je kontrolisano od takvog lica, 
ili (b) se nalazi ili je organizovano unutar Teritorije na koju se primenjuju sankcije, ili posluje sa takve 
teritorije, ili (c) krši bilo koje važeće Zakone o sankcijama; 


»Sankcije“ znači sankcije koje primenjuje Odeljenje za kontrolu stranih sredstava Ministarstva finansija 
SAD, Ministarstvo spoljnih poslova SAD, Savet bezbednosti Ujedinjenih nacija, Evropska unija, 
Ministarstvo finansija Njenog visočanstva, Ministarstvo spoljnih poslova i Komonvelta Ujedinjenog 
Kraljevstva, Državni sekretarijat za ekonomska pitanja Švajcarske; ili drugo telo nadležno za sankcije 
(uključujući, bez ograničenja, Evropsku uniju, Sjedinjene Države, Ujedinjeno Kraljevstvo, Ujedinjene 
nacije i Švajcarsku). 

